Polisieman ondersoek ná broer en vriend sterfArgieffoto Foto: SAPD, Facebook ŉ 37-jarige polisiebeampte staan tereg op aanklag van die nalatige hantering van ŉ vuurwapen nadat sy broer glo die vuurwapen gesteel het en later dood is toe ŉ vriend hom daarmee doodgeskiet voor hy selfmoord gepleeg het. Brig. Leonard Hlathi, woordvoerder van die polisie, het gesê die voorval het Sondag omstreeks 05:30 in Lekoko- informele nedersetting in Noordwes plaasgevind. “Die polisie in Mmabatho ondersoek ŉ saak van moord en doen ŉ geregtelike doodsondersoek nadat Doctor Matheledi (24) glo Tshepo Kgosiemang (28) doodgeskiet voor hy homself doodgeskiet het.” Kgosiemang het glo die vuurwapen by sy 37-jarige boetie gesteel terwyl hy gelê en slaap het. “Die vuurwapen was glo onder ŉ kussing versteek. Tshepo het die vuurwapen gevat en dit later aan Doctor oorhandig,” het Hlathi bygevoeg. Hy het gesê volgens die inligting wat die polisie ontvang het, het Matheledi glo Kgosiemang in die kop geskiet, voor hy selfmoord gepleeg het. Hulle is albei op die toneel dood verklaar. Lt.genl. Baile Brenda Motswenyane, provinsiale polisiekommissaris, het ŉ beroep op polisiebeamptes gedoen om verantwoordelik op te tree wanneer hulle hul vuurwapens hanteer of bêre. Sy het gewaarsku dat lede nie immuun is teen die voorwaardes van die Vuurwapenwet nie.